Som 7.663 vigatans entre 18 i 40 anys del sexe masculí (53%)\n528 2007/12/03 2008/01/30 Ara que comencem a pintar graelles grogues a les cruïlles, seria interessant de pintar-ne una a la Rda. Camprodon / Avda Bernat Calvó per l'entrada del veiicles d'urgències a l'hospital General de Vic, i una altre a devant de la Clinica de Vic, ja que a les hores punta tot queda ple i les ambulàncies no hi poden accedir. Resposta\nS'ha estat observant els dos punts suggerits i no es creu adient pintar-hi la graella groga per al moment.\n527 2007/12/02 2007/12/03 Torno insistir en que en els carrers que no es pot aparcar, s'hi deixen els cotxes hores i hores sobra la vorera i que els vianants hem de fer equilibris d'un lloc a l'altre per passar. Mireu per exemple el c/ Sant Francesc, Bisbe Casadevall i molts..... més. Resposta\nPassem avís a la Guàrdia Urbana i als Regidors de Mobilitat i d'Ocupació de la Via Pública. En farem un seguiment.\n526 2007/12/02 2007/12/03 Zona Sud: hi falten millores urgents, concretament en el barri plaça osona aqui estem abandonats, el cami antic de taradell es tercer mundista per aqui hi passa molta gent, és una autèntica vergonya, el carrer santa ana hi ha molt poca llum, el passatge font dels frares davant del parc hi ha un forat de fa mesos i s'hi ha de pintar el pas de zebra amb la seva senyalització corresponent i el parc no te llum de fa 10 dias. Quan mé haurem d'esperar?? Com a molts veins de vic, que vivim aqui, demanen que s'inverteixi més en aquesta zona i no tant en el centre, que aqui paguem impostos també??. Espero que aquest missatge serveixi. Resposta\nLa setmana passada varem estar reunits, l'Alcalde i dos regidors, amb les tres assossiacions de veïns de la zona en qüestió a la seu que hi ha a la pròpia plaça d'Osona i el dissabte de la mateixa setmana visitavem 'in situ' tots els detalls que es van parlar.\nEntre d'altres es va revisar l'enllumenat que s'està fent nou a la Plaça, es va acordar fer el camí antic de Taredell d'una sola direcció, possar enllumentat provissional en el tram que està a les fosques, possar uns senyals de circulació i obstacles al principi del carrer per evitar que els cotxes corrin tant i altres intervencions que ja es van notant a la zona.\nL'enllumenat del Passatge Font dels Frares, NO ÉS públic, pertant a la comunitat de propeitaris dels habitatges.\n525 2007/12/02 2008/01/15 C/ Lluis Vila Abadal: Fa molts dies hi ha tres saques de runa (diria que son d'una obra que es va fer en un pis del davant) al vell mig de la vorera, ja és molt estreta perque estan possan una barana al cantó que dona a la riera. Queda molt estret per passar la gent.\n524 2007/12/02 2008/05/22 Parc de Joana Jugant: just al davant hi aparquem sempre dues autocaravanes entorpint la visió al parc dels veíns. Hi ha alguna normativa legal que es pugui argumentar per demanar que no les aparquin tot l'any aquí davant? Resposta\nTot vehicle amb tracció mecànica pot estacionar-se si no està especificament prohibit. Les autocaravenes si poden aparcar-hi, les caravenespel contrari no. No obstant ens hem possat en contacte amb els propietaris per explicar el que fa el cas i demanar que les aparquin en llocs qu no privin la visió.\n523 2007/12/02 2007/12/04 Papereres: Com com a ciutadana veig una mancança important de papereres en tota la ciutat sobretot en llocs estratèguics, sortides d'escola, de locals, d'instal.lacions esportives. Les que es fan malbé no es reposten. Teniu algun pla previst per aquesta infraestructura? Resposta\nMalgrat no ho sembli, en la trama urbana de la ciutat hi ha més de 1.000 papereres instal·lades. En els darrers dos mesos, octubre i novembre, n'hem instal·lat 20 unitats, ubicades allocs com per exemple: 3 a l'IES Vic, 3 a l'IES Jaume Callís i Avgda.Olímpia, 1 escola ESTEL, 1 parc del c/Jaume I, 1 Oar Vic, 1 La Guiixa zona esportiva, etc...\nDemà està previst col·locar-ne devant de l'escola Sant Miquel, Passatge Horta de Sant Josep.\nNo obstant, ens va molt bé que el ciutadà ens notificqui on creu que hi fan falta o on n'hi ha d'espatllades.\n522 2007/12/01 2007/12/01 Barri d'Osona: M'agradaria saber si l'ajuntament es plantejarà algun dia acondicionar el barri, en particular el camí antic a taradell... pel que puc veure en aquesta ciutat només interesan les zones del centre, la zona universitaria, etc. Ens agradaria a molts veins una millor atenció per part de l'ajuntament dels barris periferics de la ciutat. Resposta\nLa setmana passada varem estar reunits, l'Alcalde i dos regidors, amb les tres assossiacions de veïns de la zona en qüestió a la seu que hi ha a la pròpia plaça d'Osona.\n521 2007/12/01 2007/12/03 Enllumenat de Nadal: Actualment intentem educar als nostres fills per tal que facin un consum responsable en molts aspectes, i un d'ells i fonamdental és el consum energètic. No fora bo plantejar-se altres tipus de guarniments nadalencs que no tinguessin un COST MEDIAMBIENTAL I ECONÒMIC tan notori com l'enllumanat ? Agrairé la vostra dedicació. Resposta\nL'Ajuntament ha anat, i continua, exigint a les agrupacions de comerciants, que són qui demanen i fan la instal·lació de l'enllumenat ornamental de Nadal, que les lluminàries siguin de baix consum. L'Ajuntament es fa càrrec de la conexió i de la factura de la llum.\nActualment es pot dir que tot l'enllumenat de Nadal és de baix consum. Això ha suposat que la factura de consum que paga l'Ajuntament s'hagi reduit en un 75% i per tan el consum d'energia elèctrica també (es pagaven de l'ordre de 12000 € per aquest concepte i ara està de l'ordre de 3000 €).\nPodem, doncs, afirmar qie això és una bona mesura d'estalvi energètic i d'exemple per part de l'Ajuntament.\nEn quan a que els ornaments de Nadal no siguin lluminosos, en tot cas caldria que fossin les associacions de comerciants les que s'impliquéssin en el tema, des de l'Ajuntament en les reunions amb les Assossiacions s'incentivarà aquesta iniciativa.\n520 2007/12/01 2007/12/04 Es pot ja inscriure la canalla a les noves guarderies? si es pot, on s'inscriuen? Resposta\nAdministrativament està previst iniciar amb els lactants, tant a l'Horta Vermella com en la de la Ctra. de Roda, el proper mes de març.\nSi ho prefereix, encara que de moment no és necessàri, pot apuntar-se i demanar informació al departament d'Ensanyament de la Casa Bujoms, a la Plaça de l'Estudiant deVic, al telèfon 93 889 34 76 i preguntar per la Cesca Morera.\n519 2007/11/30 2007/12/03 Pstge. Font dels Frares: Voldria saber perquè des de fa uns dies ja no tenim llum en el parc (si es que es pot considerar parc...) i en el pas que va des d'aquest mateix carrer a la plaça Osona, que precisament a l'Ajuntament li interessa per si mai ha de passar un vehicle d'urgència a la plaça d'Osona. És ben fosc i aixó propicia a que personatges estranys s'aprofitin d'aquesta foscor per tornar la zona en perilosa i allà hi juguen nens. Siusplau, quan durarà aixó? A veure si estarem invertint a la zona sud de la ciutat, però el que ja tenim fet fan que es torni un niu de merda!!! Resposta\nL'enllumenat del Passatge Font dels Frares NO ÉS públic, és privat de la comunitat dels habitatges.\n518 2007/11/30 2007/12/01 Parc Somoto: La cistella de basket que heu instal.lat ens va molt bé per practicar, però hi falta una miqueta d'espai per jugar-hi millor. Moltissimes gràcies ! Resposta\nAgraïts. S'ha col·locat on millor es creia, escoltant diferents veus. De moment ho deixerem així a l'espera de si hi ha altres suggerències o iniciatives dels veïns (veieu el detall en altres referències anteriors sobre el tema.)\n517 2007/11/29 2007/12/01 Parc Somoto: La cistella de basket instal.lada al parc de Somoto ha estat un encert; sobretot, amb la xarxa que heu posat darrera, que funciona molt bé, doncs la pilota hi rebota de seguida, impedint que vagi a parar a la finca veïna. Merci !. Si pot ser, per acabar de 'rematar la feïna', es podria pavimentar la sorrera petita que hi ha al davant de la cistella, així tindriem un espai més extens per poder practicar l'esport del basket, amb més eficàcia i facilitat de joc. I més, ara, que el bàsquet és un esport en alça a aquesta ciutat. Resposta\nEns complau que us agradi.\nDonat que hi ha veus discordants en el veinatge (veieu en el detall d'altres referències sobre el tema), deixerem el tema en aquest punt i estarem a l'espera de si hi ha més suggeriments.\n516 2007/11/29 2007/12/18 C/Sant Sebastià i C/Sant Antoni: es troben en un mal estat. Seria interessant que es revises el tema de les flors penjades als balcons, doncs el fet d'estar penjades per fora quan fa vent cauen daltabaix i poden fer molt mal a qualsevol persona que passi. Potser que les flors pengessin per dins el balcó. Hi hauria d'haver algun banc en el trajecte del Casal de la Rambla fins a plaça, doncs fa molta pujada. Resposta\nEls dos carerrs han sigut reparats de forma provissional a l'espera de l'execució de les obres de l'antiga Atlàntida, ja que el pas de grans camions serà importnat i de ben segur malmetran el ferm.\n515 2007/11/30 2007/12/13 El Sucre: Soc un ciutadà que de fa molts anys hi aparquem. Voldria demanar a veure si hi ha algú dels molts que fan el manteniment de la ciutat si podrien tapar just a l'entrada del parking, no un forat sinó UN CRATER, i ja no parlo dels molts de forats que hi ha per al mitg, però el de l'entrada es gros i a més sigui per el desnivell de l'acera, tot i anant super a poc a poc per entrar, encara hi ha algun dia que el cotxe em rasca al terra. Agrapria si hagués algun operari que el poguès tapar.\n514 2007/11/28 2007/11/28 Soroll: el veritable problema i principal que te el senyor alcalde és, sens dubte, el soroll de nit. Si sap i vol solucionar-ho el votaré en les properes eleccions, no és broma. Resposta\nEstem molt d'acord en que el soroll és un dels principals problemes o inconvenients que té el ciutadà. S'hi està treballant de valent.\nEls bufadors de l'equip de neteja, ja només circulen en temps de caiguda de fulles dels arbres i sempre a partir de les 8 del matí i mai en dies de festa.\nEls camions de recollida de deixalles, estem fent unes proves de canvis d'horaris i de rutes. Ara ja podem garantir que mai circularan entre la 1 i les 6 de la matinada, però encara volem anar més llum, en 4 o 5 setmanes tindrem les decisions definitives.\nPels sorolls de les nits del dijous i caps de setmana, estem duent a terme un control i verificació amb agents de la guàrdia urbana i mossos d'esquadra tots ells de paisà. A més estan fent control amb sonòmetres, per verificar els decibels. S'han fet molts avisos i aplicades sancions, com mai s'havia fet.\nTambé hi ha d'latres mesures que afecten al soroll del trànsit.\n513 2007/11/28 2007/11/28 Mas d'en Bigas: Jo soc de Gurb i passo molt sovint prop del Mas d'en Bigas. Sovint hi ha gent fent curses amb moto i fins i tot cotxes, sense control, pel circuit que hi ha al voltant. No creieu que és perillós? Per què serveix el circuit? Resposta\nEns fa il·lusió que el municipi veï també segueixi la Bústia del Ciutadà.\nEl circuit és unicament pels ciclistes, No està pensat ni dissenyat per altres entrenaments. Qui hi va amb vehicle a motor està infringint la normativa, la guàrdia urbana en fa un seguiment, però, de qui a pocs dies, ja hi hauran les portes posades i restarà tancat a excepció de quan hagi de ser utilitzat pels "músics" dins del Mas o pels ciclistes a la pista.\n512 2007/11/28 2007/11/28 Parc de Somoto: Em sap greu haver de dir que després d'aconseguir la cistella de bàsquet no l'hagiu posat en el lloc més adeqüat. No hi ha lloc per jugar-hi i a més hi ha la sorrera davant. Algú s'hi pot fer mal!!. A més, al mig de tot el passeig amb bancs inclosos. No podrieu posar-la al final de tot (també amb una xarxa per sobre perqué la pilota no s'empassi per darrera) i no molestaria a ningú i s'hi podria jugar més bé?. Gràcies i us agraeixo que la cistella hi pugui ser però en el lloc adeqüat. Crec que tots els veïns que l'hem demanat ho agrairem. Resposta\nNo ens ho posseu gens fàcil. Al ser missatges anònims no podem contestar al interessat directament.\nDes de l'Ajuntament hem visitat la zona, hem demanat l'opinió a joves que hem trobat al parc, hem parlat amb alguns veïns i amb gent de fora. La cistella de bàsquet s'ha col·locat on millor s'ha cregut. No tenim cap inconvenient en canviar-la de lloc, sempre i quan se'ns faci arribar un escrit amb les signatures de tots els veïns i ens detallin la nova ubicació.\n511 2007/11/28 2007/12/01 POUM: Als tríptics i a d'altres llocs hi surt una adreça a un lloc web que és: www.vic/poum.cat, aquesta adreça és incorrecta. Se suposa que l'adreça correcta hauria de ser www.vic.cat/poum, però si entres a aquesta web tan sols hi surt 'POUM, pàgina en proves'. Si la gent ha de participar en la redacció del POUM estaria bé que la web per poder-ho fer funcionés. Resposta\nLamentem l'errada d'impressió als tríptics. L'adreça correcte, com bé endevinàveu, és vic.cat/poum i estarà en funcionament en una o dues setmanes. Mentretant, si voleu dir-hi la vostra, podeu adreçar-vos a poum@vic.cat o bé a la pàgina de www.vic.cat en el banner de Vic proposa us podeu descàrregar el qüestionari del POUM. a 11 de gener 2008, la pàgina ja està en funcionament, podeu clicar al www.vic.cat/poum\n510 2007/11/27 2007/11/28 Bústia 499: Referit a la resposta de la proposta i felitació pels nous horaris de recollida, Si volem una ciutat com cal, no es pot condicionar el trànsit a canvi de que els camions de basura estiguin corrent a totes hores de la nit amb una fressa horrorosa i en el cas del carrer jaume I, en menys de 100 metres hi haigin 3 grups diferents de contenidors, si no es poden treure perque hi ha molts habitatges nous com dieu, respecteu el que es pugui dormir de la 1 a les 8 del matí. Resposta\nEs tindrà en consideració.\n509 2007/11/27 2007/11/28 Vull felicitar als responsables de posar en marxa la 'deixalleria mòbil', que aquest dimarts era a la Pl.Mastrot, molt útil per coses petites, com ara piles. I també felicitar a qui va decidir pintar una graella groga, de prohibit parar-hi, a la Pl. Mil.lenari, així els cotxes que volen anar des de el C/ Gallisa cap els sector dels Mossos no queden encallats. Resposta\nGràcies. La deixelleria mòbil és iniciativa del pròpi Ajuntament, de la regidoria de Medi Ambient, els hi farem arribar l'agraiment.\nLa graella groga prové d'un ciutadà adreçat a la "Bústia del Ciutadà", es va analitzar l'idea i es va creure molt adient. Ens afegim als agraiments.\n508 2007/11/27 2007/11/28 Prat de la Riera - Pep Ventura: Voldria saber, sisplau, quan acabaran les obres, hi ha la palanca tancada i els veïns tenin que donar molta volta per passar d'un cantó a l'altre. Fa uns quans dies que la gent i passaven i aquesta semana han tancat del tot l'accés. Resposta\nAquesta obra es troba pràcticament acabada, només manca col·locar una barana de fusta en un tram del Prat de la riera. Com que aquesta col·locació de la barana va començar ahir (27 de novembre) ja estem procedint a la recepció de l'obra per part de l'Ajuntament. En quant a perquè l'obra està tancada, és perquè fins que l'Ajuntament no en fa la recepció legalment es considera àmbit d'obra i es limita l¡'accés per evitar accidents. Si durant alguns dies es va poder passar, va ser degut a que algú, incivicament, va arrencar les tanques del seu lloc.\n507 2007/11/26 2007/11/28 Cada dia quan compro als comerços penso que cal REFORÇAR la intenció de reduir bosses/papers, caldria que es fes una campanya adreçada als botiguers: Donant per fet que el client no voldrà bossa (perquè representa que ja tenen l'ecològica), que PREGUNTIN si se'n desitja una. (AIXÍ EL MISSATGE SUBLIMINAR és que el normal és no necessitar la bossa de plàstic). M'evitaria haver de dir sempre: NO, NO EN VULL... JA PORTO LA MEVA! Resposta\nPassem nota del suggeriment a la regidoria de Medi Ambient i la de Comerços, per si hi troven adient.\n506 2007/11/26 2007/11/28 Voldria saber perquè, en motiu del tall del carrer Torras i Bages per obres, s'han posat uns senyals grocs que informen com itinerari alternatiu l'avinguda de l'Estadi en comptes de la circumval·lació que comença a la rotonda que hi ha prop de l'escola de l'horta de la Sínia. Es desvia el trànsit per uns carrers que no estan preparats i representa un perill pels veïns. És que des de l'ajuntament no es té en compte l'existència de la circumval·lació? Per què es suggereix de fer servir uns carrers com a circumval·lació quan ja n'hi ha una? Resposta\nLa gent que entra a Vic pel Passeig de la Generalitat, troba un primer cartell d'itinerari alternatiu a la Rotonda del Passeig de la Generalitat amb l'avinguda dels Països Catalans, derivant a la Gent pel vial de distribució de trànsit (circumval·lació), però per la gent que es salti aquesta indicació, o per la gent que viu a la Banda Sud de Vic, hem senyalitzat dos itineraris alternatius més: per l'avinguda de l'Estadi i pel carrer de la Soledat.\nVerificarem que no s'hagi arrencat la primera indicació.\n505 2007/11/26 2007/12/05 C/Canigó amb c/Sant Jordi: el forat qu e hi ha a l'asfalt en la cruïlla, cada dia és més gran i n'apareixen de nous al seu voltant. Resposta\nEl C/Canigó no es troba amb el C/Sant Jordi, però verificada la zona de ben segur es tracte del C/Josep Deloncle amb c/Sant Jordi. Avui s'ha reparat.\n504 2007/11/26 2007/11/26 c/Josep Vicenç Foix: Agrairia prenguessiu nota que cada cap de setmana (i també alguns dies d'entre la setmana) a la cantonada amb ctra. de Roda (C-153) deixen un camió trailer amb remolc (Bah? group logisticx) aparcat sobre la vorera i que dificulta la visibilitat de qui entra i de qui surt. Com a veina d'aquell barri agrairia que la guàrdia urbana prenguès alguna mesura. Resposta\nPassem avís a la Guàrdia Urbana i en farem el seguiment en les reunions de coordinació.\n503 2007/11/26 2009/01/22 Barri dels Caputxins: En primer lloc, gràcies per la oportunitat que proporciona aquesta bústia als ciutadans. En una part del barri hi ha dues zones on les voreres estan inacabades o malmeses a causa d'algunes obres. Al final del carrer Bellmunt en direcció c/Montserrat hi a un tros sense acabar. Aixó ocasiona dificultats i molesties a les persones que hi passen, especialment persones grans, amb cotxets o bé amb cadira de rodes. Al final del c/Canigó també en direcció al c/Montserrat, van enderrocar un edifici just a la cantonada. La vorera ha quedat malmesa i a més hi ha un pal, ( suposo que els cables elèctrics), just al mig del pas. És possible alguna solució?. Resposta\nS'ha fet i reparat la vorera i el seu entorn.\n502 2007/11/24 2007/11/25 Voleu converit Vic en una gran ciutat (ex: com Manresa?)?. Si aquesta és la vostra inteció (sembla que si per les construccions) us pregaría que tingueu present les infraestructures i els serveis. Resposta\nSi per gran ciutat s'enten crèixer molt en població i grans blocs d'edificis, la resposta és NO.\nVolem un creixement sostenible i sostingut. Les construccions de pissos i plan urbanístics actuals venen d'anteriors decisions. Allà on hem pogut incidir s'ha fet.\nAra s'està començant a dissenyar el POUM (Pla d'Ordenació Urbanística Municipal) que afectarà a com volem que sigui Vic en els propers anys, o per on volem que creixi. S'estan fent campanyes ciutadanes per recaptar quantes més opinions millor, participi la teva opinió ens és molt vàlida.\n501 2007/11/24 2007/11/25 Qué passa que la pista que es va fer darrera els pisos Ronda Ausetans no està oberta?. Mentrestant la canalla juguen a pilota a les voreres. A on si no?. Resposta\nLa gestió, i per tant la clau de la pista, s'està duent des del Centre Comunitari, just al devant de la pista.\n500 2007/11/24 2008/12/18 Bicicletes: Procuro d'utilitzar la bici per anar a treballar i em desplaço bastant tros per l'Aving. Països Catalans. El carril bici és bastant inexistent. Des de l'Horta vermella fins a la rotonda de les Germanetes has d'anar pel tros sense asfaltar paral·lel a la carretera, bé aixó es pot considerar bastant segur, però hi ha sots bastant considerables i sobretot la iluminació és inexistent quan un hi vol passar quan ja és fosc. Demanaria, si us plau, si és possible tenir en compte aquest suggeriment i poder-ho solucionar. Resposta\nZona anivellada, tapant forat i adequant tota l'àrea.\n499 2007/11/24 2007/11/25 Felicitas per haver resolt l'horari que passaven els camions de les escombraries, ara passen abans de les 12. Moltes gracies. Vull queixar-me de la poca llum que hi ha al carrer Manlleu, entre Jaume I i la Rda Camprodón, sobretot en el tram del Col.legi de Sant Miquel pel Carrer Manlleu, és molt fosc i només hi ha un sol punt de llum públic. Es imprescindible posar-ne al menys 2 punts més. És un perill perque entre les voreres estretes i la poca llum algun dia algun cotxe o camió s'emportarà pel davant un peató. Resposta\nEls horaris i rutes dels camions recollidors de la brossa està en periòde de proves. Ara ens cal evaluar com està anant i decidir quina és la millor opció. No fós que canviessim soroll per problems de trànsit.\nPer l'enllumenat del final del c/Manlleu prendrem la lectura de luxs i si està per sota la normativa en possarem els que calguin. Però la nova normativa, que s'ha d'implementar aquest any vinent, ha reduït molt la quantitat de luxs, i per tant de senasció de llum, molts punts de llum de Vic es veurant reduïts en un futur proper.\n498 2007/11/24 2007/11/25 Passeig Pep Ventura, 8: Voldria que passes la policia local ja que hi ha dos cotxes que estan abandonats, les matricules són: B 8902 TY FORD ESCORT i B 8621 PL FORD FURGONETA. Espero i desitjo que passeu quan més aviat millor i si es poden retirar millor. Resposta\nDonem avís a la Guàrdia Urbana, però cal saber que un cop un vehicle ha estat detectat o denunciat, no es pot tocar fins al cap d'un mes (temps que s'utilitza per avisar al propietari que el retitri voluntàriament), posteriorment es pot iniciar el tràmit judicial i en uns 15 dies més es pot retirar.\nAltra cosa seria que fós perillós, per trencadisses o desperfectes, o dificultés la circulació.\n497 2007/11/23 2007/11/25 Parc Somoto: el cartell està bé però no es respecte, segueixen els gossos campant al seu aire, principalment el matí i els vespres. Resposta\nL'incivisme és una batalla llarga......\nEn breu s'intalarant un "toilekan" per diferents parcs i jardins de Vic i s'iniciarà una campanya de sensibilització.\n496 2007/11/23 2007/11/25 C/Pare Coll: les sortides i entrades a l'escola són caòtiques pel trànsit. Es podria fer que TOTS ELS COTXES que esperen canalla, aparquessin al mateix costat?? Hi ha Pares que a 2/4 d'1 ja s'esperen; s'els hauria de recomanar que vinguessin 5 minuts abans de la hora, i aquesta situació no duraria mes de 20 minuts. Si s'han d'esperar mitja hora que hi vagin a l'aparcament que hi ha al costat de la Comissaria dels Mossos. Tot això també passa a les 5 de la tarda. Resposta\nPassem avís a la Guàrdia Urbana i farem analitzar el que fa el cas.\n495 2007/11/23 2007/11/25 Pasternack: som uns veïns que vivim al c/Sant Jordi de Vic. I durant molts dijous, divendres i dissabtes hem d'escoltar els 'cants' de la gent que surt del Pasternac. Pijats a l'entrada i fins i tot, gent asseguda a l'escala fumant. Aquesta gent, segur que a l'endemà no han d'anar a treballar, cosa que la majoria de gent ha de fer. És per aquest motiu, que volem fer una queixa, per tal que es posi mesura correctora per evitar aquests problemes. Per exemple poden fer passar als municipals pels carrers del voltant i, que en cas de que aquesta gent estigui perturbant el descans dels veïns, facin alguna cosa. Imagini si a nosaltres ens molesta, com deuen estar els veïns que viuen a la vora. Suposo que aquesta no és la primera queixa que reben. Resposta\nEstà fent un seguiment molt proper a tots aquest aldarulls de les nits de dijous i caps de setmana.\nS'han fet reunioins amb la propietat, veïns i guàrdia urbana i s'està duent a terme un pla de vigilància, tant amb agents de paisà com d'uniforme.\n494 2007/11/23 2007/11/26 C/ Josep Vicenç Foix, 20: fa ja quatre dies que hi ha un fanal fos i hi ha molt poca llum. on ens hem d'adreçar per que ho sol.lucionin?. Moltes gràcies pel servei. Resposta\nJa ens donem per enterats, no cal notificar-ho enlloc més. Passem avis a l'Àrea de Servei i en breu es repararà la deficiència. Gràcies per la col·laboració.\n493 2007/11/23 2007/11/25 Escola Sagrat Cor: volem demanar més presència de la Policia Municipal a les entrades i sortides del centre ja que molts dies no hi són i això suposa un perill important. Resposta\nPassem avís a la Guàrdia Urbana. Ens agraderia, però, que els pares de l'escola que varen començar a participar en la seguretat, no ho deixesin. La guàrdia urbana pot fer molt, però amb l'ajuda de tots es farà encara més.\nEn breu es possarant les mesures que l'escola ja va demanar per instància a l'Ajuntament.\n492 2007/11/22 2007/12/04 Ciberateneu Serra de Semferm: Es podria saber la data la qual torni a entrar en funcionament aquest ciber?. Fa molt que està tancat i hi ha gent que el necesiita, si més no com jo, per fer treballs de l'escola. Resposta\nEls problemes tècnics quedaran resolts demà i està previst que entri en funcionament novament el proper dilluns, 10 de desembre.\n491 2007/11/22 2007/11/23 C/Verdaguer: No entenc com la Policia Municipal permet que els vehicles que hi circulen aparquin en sentit contrari i que per fer-ho travessen una ratlla continua. Una de dues, o sancionen als vehicles que han atravessat una ratlla continua i a més han circulat en sentit contrari per aparcar, o bé pinten la ratlla a la seva totalitat en discuntinua, no?. Imaginem que quan circules des de l'estació cap al Sucre puguèssis envair el sentit contrari i aparcar a l'esquerra. He que no se'ns passa pel cap. Espero que els nostres suggeriments siguin per concienciar una mica a la gent i que la ciutat de Vic sigui més ordenada. Resposta\nEfectívament, es tracta d'una infracció i l'agent que la comprovi l'hauria de denunciar.\nAra bé, infraccions semblants en aquesta, calculem que cada dia n'hi ha més de 2.000 a Vic; aleshores, és evident que no hi ha prous agents per denuciar-les totes i el que es fa normalment és prioritzar-ne aquelles que generen més problemes a la seguretat viària, com estacionar a les parades de bus, les càrregues i descàrregues, les parades de minusvàlids, les voreres o els passos de vianants. Segur que si mirem les estadístiques trobaríem denúncies per aquest, però la proporció respecte a les esmentades abans seria, certament, inapreciable.\n490 2007/11/21 2007/11/21 Mamògraf digital: Recordar a tots els vigatans i osonencs que, a 21 de Novembre, ens falten 115.000 € per poder adquirir-lo per l'Hospital de Vic. Penseu que si recollim mes diners, dels necesaris, serviran per cobrir altres necesitats de l'ambit oncològic de la nostra comarca.\n489 2007/11/21 2008/02/12 C/Sant Pere, 48-50: L'Octubre del 2006 s'hi van enderrocar dues cases on es va fer un pas per acccedir al passatge de l'Orfeó. a la façana del nº 50 hi teniem el llum de carrer , desde llavors no en tenim i el tros de carrer és molt fosc, i coincideix que és enfront del local de pregària dels Musulmans, essent molt conquerregut i a partir de les 6 és molt fosc.\n488 2007/11/20 2008/01/15 Pàgina Web: la grafica de l'històric de tempertatures que apareix a la web, no funciona correctament des de fa dies, ja que nomes mostra les temperatures del 08/08/07-09/08/07. Avui tampoc estan funcionant les dades actuals de temperatura.\n487 2007/11/20 2007/12/05 Suggerència nadalenca: Es podrien fer mercats en els quals hi haguessin diverses paradetes de figures de pessebre? (diguem semblants al Mercat de Santa Llúcia de Barcelona). Es possible incloure-ho en el Mercat Medieval?. Ja sé que em direu que ja es fan els mercats de Nadal amb diverses parades però jo hi trobo a faltar més 'pessebres' i tions i molses..... i m'hi sobren tantes coses importades. Preserve'm les nostres tradicions. Si no ho fem nosaltres no ho farà ningú. Resposta\nS'ha traslladat la suggerència als responsables de Fires i Mercats. Incloure-ho especificament aquest any és ja tard, encara que si hi haurà artesans d'aquests tipus. Se'n pren nota de cara a d'altres ocasions.\n486 2007/11/20 2007/11/21 Com és que la ciutat de Vic té dos carrers dedicats a l'historiador Raimon d'Abadal ? Resposta\nAquesta afirmació és errònea, ja que hi ha, per una banda el carrer:\n.-Raimon d'Abadal (i Calderó), que va des de el c/del Remei fins al Passeig de la Generalitat, que va ser aprovat en un Ple del Consistori de l'any 1958.\ni per una altre banda hi ha el carrer:\n.-Historiador Ramon d'Abadal i Vinyals, que és la prolongació de la Crta. de Prats fins a Avgda. Països Catalans, que va ser aprovat en un Ple del Consistori de l'nay 1991.\nFer notar que el primer és RAIMON i el segon RAMON. En Raimon és el tiet de l'historiador Ramon d'Abadal i Vinyals.\n485 2007/11/20 2007/11/26 Model Vic: vull dir-hi la meva. S'ha de renovar. D'acord. Però no l'empitjorem. Crec que la soluciò de fer un aula d'acollida externa als centres és molt negatiu. Parlo sabent experiències d'altres llocs. No volem entretenir els nens , volem millorar els recursos dels centres. En quan a les guarderies? Cal estudiar bé a qui s'ha de subvencionar. No totes tenen condicions ni donen el mateix servei. Ni tots els pares necessiten gratuïtat. Hi ha d'altres solucions més econòmiques i més igualitàries. Penso que s'hauria d'obrir un debat amb el col.lectiu de professionals dels diversos sectors. Resposta\nModel Vic: des del Consell Escolar Municipal, que es va fer el dilluns 19 de novembre, es va proposar crear una comissió amb representants de totes les parts educatives implicades per parlar i treballar sobre el tema i poder presentar possibles esmenes i solucions entre tots . A partir del representant de cada centre educatiu s'han de fer arribar idees , propostes ....a aquesta comissió que es crearà i començarà a treballar pel gener.\nGuarderies: està en procés la creació d'una fundació que les haurà de gestionar i on hi haurà representada gent del sector, essent una de les grans prioritats la de exigir una qualitat educativa a les llars d'infants de nova creació i evidentment també a totes les altres que s'incorporin i en formin part de la mateixa . Amb la idea d'una millora educativa per tots els infants de 0 a 3 anys de la nostra ciutat i amb un control i avaluació continuada de la qualitat educativa recolzats per un contracte de formació amb la UVIC.\n484 2007/11/20 2008/02/14 C/Morgades (entre Arquebisbe Alemany i Mil·lenari): Torno a demanar per 2 anys seguits que es prengui una solució pel tema dels arbres. Cada primavera fan molta porqueria a les voreres. Han crescut molt i entren dins de les cases, provocant molèsties i tapant la claror. Fan que l'enllumenat públic no faci claror. Ja ho veieu volem arbres de disseny. Espero que aquest cop m'escolteu.\n483 2007/11/20 2007/11/20 C/Gurb: Al pas de vianants a tocar el Carme hi falten moltes lloses. Això fa que la gent s'hi entrebanqui. Com va ser el cas, l'altre dia, d'una senyora de 81 anys. Demano que la reparació sigui aviat o almenys deixar el lloc en condicions. Resposta\nAquestes lloses trencades varen ser retitrades i coberta la zona amb terra. Ja fa dies que es disposa de lloses per reposar les trencades (que no tenen res a veure amb les del carrer de Gurb), però per canviar-les caldrà parar la circulació de vehicles 3 o 4 dies. Procedirem a fer-ho en 2 o 3 setmanes.\n482 2007/11/18 2007/11/20 Cementiri: com és que es descuida tant la neteja i manteniment, fa pena veure'l. Valdria la pena una emblanquinada i una neteja del terra. Es potestat de l'Ajuntament tenir un mínim de manteniment per mantenir-lo en condicions, no només un cop l'any, sinó tot l'any. Hi ha persones que hi anem cada setmana i és trist veura lo descuidat i brut que està. Resposta\nEn el cementiri hi ha dues persones fixes que a més de les sepultures en fan el manteniment tant dels nínxols, com dels espais i jardins interiors. Avui l'hem visitat i tenint en compte que hi han molts rams de flors des de l'u de novembre, Tots Sants, i que ara es veuen envallits i degut al fort vent de fa uns dies algunes estan pel terra, però no creiem es pugui dir que està brut i deixat. A finals d'Octubre es fa fer un tractament del terra de l'entrada des de la plaça i es veu molt millorada per la pols i l'aigua.\nCada 15 dies un responsable de l'àrea de manteniment hi fa una inspecció i el proper any està prevista una acció més important, fent una nova ampliació.\n481 2007/11/18 2008/02/28 Zona de St.Llàtzer: Queixa sobre la brutícia que es genera al treure els gossos a passejar. Poca gent recull les defecacions dels seus gossos. Valdria la pena valorar major presència de papareres, o d'avisos o ... Resposta\nTal com s'habia anunciat, s'està duent a terme la instal·lació de "toilekans" i la campanya de sensibilització als propietaris de gossos.\n480 2007/11/18 2008/04/14 C/ Ramon Sala i Saçala, 7: La comunitat de veïns creiem que aniria bé instal.lar 1-2 papareres a l'espai verd, ja que els adolescents o joves de l'IES Vic hi venen a esmorzar o berenar, i hi deixen els papers o bosses. I si es veiguès possible, comunicar a la direcció de l'IES Vic, si hi ha forma de treballar el tema de mantenir minimament net l'entorn en què vivim.\n479 2007/11/17 2008/01/10 C/Jaume I: en el seu tram prop de l'hotel Ciutat de Vic, té forma corbada. Aixó i els cotxes aparcats, a banda i banda, dificulta la visió i el poder travessar el pas de vianants tranquilament, sobretot tenint en compte que els cotxes, que venen del C/Manlleu, van tant de pressa que no respecten el pas de vianants, perque no tenen temps de veure'l. No és que m'agradin, però potser unes bandes (dues o mes) frenarien la velocitat dels cotxes. De totes maneres penso que el c/Jaume I hauria de tenir direcció cap a la Ctra. de Roda, desde el començament, al C/Pare Coll. Resposta\nEn la darrera Junta de Govern del 2007, es va aprovar presentar a la Diputació, els projectes dels carrers Manlleu i Nou dins el PUOSC, el qual els faria de prioritat per a vianants.\nAnalitzada la proposta del C/Jaume I, no es veu idonea la proposta de canviar el sentit de la circulació. Caldrà esperar la urbanització Josep Mª Sert, que abarca des de la Crta. de Roda fins a IES Vic.\n478 2007/11/17 2008/01/02 C/Sant Fidel: al començament, on hi ha els contenidors, molta gent deixa les deixalles, i molts cartons fora dels contenidors, i sempre fa pudor. Resposta\nS'ha decidit dur a terme una campanya de sensibilització, començant pels comerços i acabant als domicilis particulars. Primer s'advertirà i les reincidències seran sancionades. La campanya es durà a terme el primer trimestre del 2008.\n477 2007/11/16 2008/01/24 Camí de l'Escorial: en el seu inici amb la crta. de Roda, ja fa quasi un any que hi ha un forat a terra, i cada dia és més gran. A veure si us plau si es pot reparar el sot. Ës perillós per tots, per la gent que hi va a peu o en moto, bicicleta, etc. Atentament, un ciutadà que compleix el seu deures.\n476 2007/11/16 2008/07/23 Passatge Joan Puig: ja fa 7 o 8 anys que estem patint l'incivisme dels alumnes, i amics seus, del col.legi Pare Coll, i Sant Miquel. Es pijen i veuen i altres coses pitjors, deixen brúticia, i no ens deixen entrar i sortir dels nostres garatges. Uns brètols varen clavar tantes coses a la porta del garatge, que fa mes de 10 dies que l'hem d'obrir i tancar a ma. S'han posat denúncies a l'ajuntament, i temps enrera es va anar a trobar la direcció del col.legi Pare Coll,... i sembla que la guàrdia urbana no te prou potestat per posar-hi ma. Que podem fer mes?? El que em fa mes gràcia es que els Pares alaben molt els fills, sense saber que fora de casa son uns brètols. Hi deu haver deott, suposo. Resposta\nAquest assumpte serà comentat en el Consell Escolar Municipal i tractat amb la Guàrdia Urbana, la qual ens comenta que amb la nova modalitat de vigilància, per parelles i a peu pels barris, haurem de notar molta millora en el porper curs escolar.\n475 2007/11/16 2007/12/28 C/Manlleu - Jaume I: en un missatge anterior suggerien desviar el trànsit del c/Manlleu cap a la Ronda i Pl.Mil.lenari, pel c/Jaume I i C/ Pare Coll. Jo visc en aquest zona i penso que no es la sol.lució. Més aviat, jo diria que el C/ Jaume I, desde el seu corigen al C/ Pare Coll hauria de ser de direccio cap a la Ctra. de Roda i Pl.Angel Custodi, s'hi podria desviar molt del trànsit dels Pares que deixen i recullen els fills al col.legi Pare Coll. La zona del C/Jaume I, C/ Pare Coll, C/Pla de Balenya, esta molt congestionada pels cotxes que baixen del C/ Pare Coll, i els que venen pel C/Pla de Balenya desde el C/ Gurb. És una zona d'entrada de cotxes i només una sortida, cap al C/Manlleu. Tot i que venint pel Pla de Balenya tenim preferencia sobre els cotxes del C/Manlleu, jo sempre hi faig stop, perque hi ha cotxes que no respecten el seu stop. Resposta\nAixò hauria de reordenar la circulació.\n474 2007/11/13 2007/12/13 C/ St. Jordi amb C/ Raval Cortines: els cotxes que pujen per Sant Jordi i van al Raval Cortines, la gran majoria NO fan el Cediu el pas. En canvi si fan el del C/ Indústria. Simplement perque hi ha un senyal pintat al terra que ho indica. Agrairiem es senyalitzès el terra del C/ St. Jordi. Per cert i per aprofitar: perque la policia municipal deixa aparcar a les cruïlles dels carrers, quan tots sabem que està prohibit perque impedeix la visibilitat dels vehicles contraris ? Resposta\na 20 de novembre: L'observació del suggeriment s'està verificant i molt possiblement es procedeixi a pintar el senyal. En farem el seguiment.\n473 2007/11/13 2007/11/13 Plaça Divina Pastora: El pas de peatons d'abans d'arribar al carrer Indústria queda amagat a la vista del conductor que ve de la plaça degut a les escombreries. No sé si seria possible soterrar-les. Resposta\nEl soterrament dels contenidors no ens està donant un resultat massa satisfactori. Hi ha alguna ubicació on era previst soterrar i ja s'ha decidit no fer-ho i deixar-ho en superficie.\nEn breu, els contenidors d'aquesta ubicació seran resituats per millorar la visibilitat.\n472 2007/11/13 2008/02/28 C/ Nou amb Plaça Divina Pastora: S'hi ha fet una nova edificació, molt bé, però ja fa molt de temps que es reclama que s'hi posi l'enllumenat públic que es va treure per fer-hi les obres. Sobre la nova farmàcia. Quan hi ha la llum de les botigues no es troben a faltar tant tot i que és una cantonada perillosa i molts cotxes (I sobretot motos) no respecten la ratlla continua. Varen treure dos fanals del carrer i un de la Plaça. Quan els tornaran a posar ?\n471 2007/11/13 2007/11/20 Plaça Àngel Custodi: Feia temps que es veia a venir que un gran arbre cauria sobre la placeta, estava corcat! Per sort va passar a les cinc del matí. Si hagués passat de dia ara lamentariem víctimes. Per reparar aquest mal record s'hi hauria de posar un arbre nou, abans del ple hivern, i així no se'n parlaria més i psicològiicament aniria bé a tothom. Resposta\nAquesta setmana es comencen a plantar els arbres nous. La Plaça de l'Àngel Custodi està a la llista.\n470 2007/11/13 2008/04/14 Avgda. Olímpia: S'ha d'asfaltar urgentment l'entrada a l'avinguda. El desnivell entre el tros asfaltat i el que no ho és, cada vegada és més gros i quan plou, realment la cosa es complica. Si us plau, poseu-hi solució. Resposta\nS'està analitzant la possibilitat de fer-hi arribar el transport urbà, tant a l'escola com al Club Tennis, serà el moment de preveure-hi la intervenció.\n469 2007/11/13 2007/11/20 C/Menendez Pelayo: Voldria saber perquè quan es va enquitrenar el petit tram de carrer a l'alçada de C/Bac de Roda, es van apartar els contenidors per poder treballar, i resulta que el lloc on estaven aquest va quedar un pedaç sense quitrà i els contenidor continuen situats al lloc d'aparcament davant de totes les cases, què hi fa tot aquell espai buït? No es poden tornar a posar els contenidors on eren ? al cap i a la fi no hi ha pas quitrà continua sent un tram de terra. Resposta\nS'ha donat l'instrucció de retornar els contenidors on eren.\n468 2007/11/13 2007/11/20 La Central: El passat dissabte dia 10 anem a titelles ja que a l'escola ens havien repartit un fulletó on posava: 'titelles per a nens i nenes de 0-3 anys . Gratuït'. No només varem haber de pagar 5 euros inclos el nostre fill de tres anys, sinó que considerem que no eren titelles, era una versió de joguines movent-se amb música. Alló serà potser espectacle, pero no titelles. No enganyem, doncs el nostre fill encara espera que comenci el conte. (semblava que volien imitar als baby einstein...). Tot el cicle serà així? Ah! Entenc que facin pagar als grans pero es necessari 5 euros. A Calldetenes fan pagar 3 euros i realment es per treure's el barret, molt currat i amb un local molt acondicionat, un deu. Resposta\nLamentem el desengany i la confusió. Les instruccions que vam donar és que els nens de 0 a 3 anys no pagaven (els altres sí). no sé si hi va haver alguna confusió. No obstant s'està estudiant quin ha de ser el preu a estipular pel públic, ja que el cost real està al voltant dels 9 o 10 € per l'aforament que hi ha previst.\nÒbviamnet la programació serà molt variada i diversa. Esperem poder tronar-los a engrescar i ens donin una altre oportunitat per fer disfrutar a la canalla i als grans.\n467 2007/11/12 2007/11/23 C/ Mercè Font i Codina: Els contenidors blau i verd perquè no s'ubiquen al costat del marró i el verd fosc?. La ubicació actual del contenidor blau i verd no agrada als veïns. Es possible el canvi?. Resposta\nEl contenidor verd de vidre el reubicarem al altre costat, junt amb els altres, però el blau de multiproducte no es pòt variar, degut a que la càrrega i descarrega al vehicle recollidor és per la dreta.\n466 2007/11/12 2007/11/23 Passeig Generalitat - Anselm Clavé: tant sota els dos ponts com tot el tram de ribera, sovint està massa brut. Es podria incrementar la freqüència de neteja? Resposta\nLa neteja es fa cada 15 dies en aquest tram i opinem que hauria de ser suficient. En farem un seguiment per determinar si cal incrementar o solament que es faci amb més detall.\n465 2007/11/12 2007/12/28 Pep ventura: al pas elevat sempre hi ha nens i nenes amb monopatí. Juguen al bell mig del pas i ho veig super perillós. Es posen tots en colla allà. I son ben menuts. S'hauria de fer anar un policia de barri allà i fer un espai perque puguin jugar però no al mig del carrer. Es molt perillos. Resposta\nJa s'ha obert el parc del passeig Pep Ventura i aqusta situació s'hauria d'acabar. En farem un seguiment.\n464 2007/11/11 2007/11/28 Hab. Montseny: Si un propietari d'un establimnet ha de fer passar un tub extractor per espais comuns de la comunitat, ha de demanar per escrit el vist i plau de la resta de propietaris, especificant per on passarà el tub que pot afectar a la resta de propietaris?. Ha de venir un tècnic de l'ajuntament a donar el vist i plau de la instalació?. Quin tipus de permís necessita el propietari de l'establimnet?. Resposta\nAl estar aquest tub extractor fixat en elements constructius de la comunitat de propietaris, es tracta d'una qüestió de naturalesa civil que afecta al dret de propietat, i per tant, és alïena a les competències de cap tècnic municipal i de l'Ajuntament. Caldria iniciar una denúncia i possiblement es requeriríra l'opinió d'un tècnic. L'Ajuntament i els seus tècnics, només intervindríen si fos en elements constructius públics.\n463 2007/11/10 2007/11/21 Crta. de Roda: Tot sovint, a tres quarts de vuit del matí i hi ha un camió fent càrrega i descàrrega devant del supermercat 'schelecker'. El problema és que ho fa ocupant un pas de vianats. Un dia vaig veure un agent de la guàrdia urbana que parlava amb el camioner i vaig pensar que ja no passaria més, però continua passant. No veig correcte que es pugui realitzar aquesta acció de càrrega i descàrrega en un pas de vianats. Resposta\nHem avisat directament a l'empresa i passat avís a la Guàrdia Urbana.\n462 2007/11/10 2008/01/10 Plaça Sants Màrtirs i carrers propers: Voldria expresar una queixa sobre el funcionament de l'àrea de prioritat de pas invertida. En teoria el vianant hauria de tenir preferència sempre, però això no és així, els cotxes són els amos. En determinades hores es converteix en una desfilada de cotxes que busquen aparcament o que fan servir els carrers per fer dracera. També hi ha cotxes parats en zones que no són d'aparcament. De tant pas de vehicles el ferm es va trencant (i fa dos dies que ho van arreglar). Jo treuria les zones blaves i només hi deixaria passar els veins que tenen parking i en determinades hores, càrrega i descàrrega. Llavors si que seria una zona per vianants. Resposta\nMica en mica anem suavitzant el trànsit pels carrers de Vic. No creiem que una decisió tant dràstica fós bona per aplicar d'inmediat.\n461 2007/11/10 2007/11/10 Sobre el missatge 368. He vist que ja s'han mogut els contenidors. Ara ja hi ha visibilitat sobre el pas de vianants. Continueu així i si cal aboqueu més recursos a aquesta eina que és la bústia del ciutadà.\n460 2007/11/09 2007/11/09 C/Mare de Déu de la Gleva: al cap damunt de les escales que conecten aquet carrer amb el de Jaume I, hi ha uns embornals amb les reixes trencades i fora de lloc, segurement per un acte d'incivisme, però, sigui com sigui, és perillós ja que deixa uns forats molt grans i t'hi pots entrebancar fàcilment. Resposta\nS'ha verificat i reparat en urgència, donada la perillositat que comportava.\n459 2007/11/09 2007/11/09 Bicicletes: anant pel centre de la ciutat, vaig voler entrar a la Plaça Major però em va parar un Guàrdia Urbà i em diu que no hi podia circular per dins ja que al ser un vehicle em suposaria una multa de 25 euros. Que hem de fer els que volem anar amb bicicleta, no podem?. Resposta\nCom diu la normativa de circulació de bicicletes, 'Si en algun momnet del trajecte cal circular per la vorera, s'haurà de baixar de la bicicleta i caminar empenyent-la'.\nA la Plaça Major, es podria entrar pel carrer Verdaguer i circular pel recinte de sorra, com fan els cotxes, però mai per sota les voltes de la plaça.\nPer tant, si a la bicicleta, però seguint les normes i senyalitzacions.\n458 2007/11/08 2007/11/09 Cementiri: Diumenge, 4 de novembre de 2007. Davant del cementiri de Vic unes 70 persones frustrades no hi podien entrar. Venien de Barcelona, de Granollers, de Torelló i de Vic a visitar els seus familiars. Comentari generalitzat: ' Quina poca consideració i quin desordre a l'Ajuntament de Vic ! Tenir el cementi tancat i barrat diuemnge després de Tots Sants. A fora pols i més pols i desconcert general. Resposta\nCom en tot, hi ha un horari.\nL'Ajuntament té contractat un servei per a obrir tots els diumenges el cementiri de 11 a 1 del matí i quan ha convingut s'ha allargat l'horari establert.\nPer a possible altres ocasions, val la pena telefonar a la Guàrdia Urbana, ells tenen solució per aquest tipus de situacions.\n457 2007/11/08 2007/11/09 C/Nou: Nadal és aprop. Ja sé que el tema de les il·luminacions nadalenques és complicat, però si volem un Nadal català cal que tinguem cura amb el mal gust i la invasió comercial que sofrim. Per exemple no volem més 'Papa Noël' als llums nadalencs del carrer. Resposta\nL'Ajuntament edita i publica una ban remarcant les normes de seguretat, les tècniques i les de montatge i desmontage de les il·luminacions, així com fer-se responsable del consum elèctric. Tot el referent a disseny està en mans de cada barri i/o Assossiació de Veïns. Per tant caldria que us adrecessiu a la vostra Assossiació.\n456 2007/11/08 2007/11/09 C/Sant Miquel dels Sants: com a veí voldria exposar una queixa sobre un problema que fa molt temps que patim alguns veins. Cada dia tenim el carrer tallat com a minim 1 hora a causa de l'autobus-ambulancia del casal d'avis, cosa que impedeix poder circular lliurement i amb normalitat els veins que aparquem en aquest carrer. Quina va ser la meva sorpresa quan aquesta setmana, tot esquivant el tancament habitual, i sortint per la part de dalt em trobo el cotxe oficial de l'alcalde aparcat just davant l'ajuntament. Després de l'espera pertinent perque sortis el xòfer, aquest m'indica que no tinc dret a circular per allà. com ho he de fer?. Resposta\nEls carrers del casc antic són tots estrets i de difícil circulació, al sumar-hi el servei de Centre de Dia per a la gent gran, pot dificultar-ho encara més en els moments que la nostre gent gran hi arriba o en marxa. Però crec que tots hem de saber ser pacients. Molt probablemnet, en aquest mandat, aquest Centre de Gent Gran serà traslladat.\nHem consta que el cotxe de l'Alcalde, quan s'ha d'esperar perquè ell hi arribi, està aparcat a la plaça, dins del recinte de sorra i en el vèrtex més proper a l'ajuntament. Potser si que si algun dia hi ha alguna visita "més especial" pogui esperar-se uns minuts devant de la porta de fusta de l'ajuntament, però de ser així, dèu donar-se en molt poques circumstàncies.\nPer aquest carrer està permesa la circulació, òbviament respectant les direccions i altres senyalitzacions, ho notificarem al xòfer.\n455 2007/11/08 2007/11/09 Suggeriria que les respostes a aquests comentaris fossin firmades. posat que els comentaris s'han de firmar, que millor que saber qui els contesta! si el regidor de l'area, l'alcalde, algun funcionari... evidentment que ho firma tot l'ajuntament, però qui?. Resposta\nTots els missatges van directament al correu del Regidor de Seveis i és ell el responsable de fer arribar els suggeriments i buscar les respostes a d'altres departaments o regidories i de respondre al ciutadà.\n454 2007/11/08 2007/11/08 Resulta estrany que en una web d'un ajuntament no hi trobis ni els telèfons ni les adreces dels departaments. Resposta\nEn la web de l'ajuntament de Vic si que hi consten totes les adreces i telèfons dels diferents departaments, has de buscar-ho a : www.vic.cat en la barra superior on hi ha varies opcions, cliques damunt d'ajuntament i es desplega un submenu, la penúiltima opció és Oficines, cliques i et sortirà tota la llista.\n453 2007/11/07 2008/01/29 C/Bernat Calvó: Estaria bé posar gespa o ajardinar la mitjana de l'avinguda, tal i com passa amb la del c/ Mossén Gudayol, c/Torelló, Av.Països Catalans. Crec que no costa res ja que és un tram curt (des de la Clínica de Vic fins a la rotonda Ctra. de Roda) i només es tracta de plantar quatre llavors o alguna flor i donaria una millor imatge a una via que és un dels principals accessos a la ciutat. Actualment hi ha sorra i rocs. Resposta\nEn aquest carrer està previst fer-hi una intervenció important que ha de donar solució al carril bici i al separador vial.\nLa mitjana és massa estreta com per sembrar-hi gespa o plantar-hi arbres, no es podrien cuidar degudament per dues raons primordialment: les arrels i la calor que acumulen les vora vies (el "bordillo") crema l'herba que s'hi sembra.\n452 2007/11/06 2008/01/22 Policia de Barri: Voldria formular la proposta de que la policia de barri (guardia urbana de proximitat) circulès a peu per la ciutat i no en motocicleta, com ho fa habitualment. Donat que la seva tasca ha de ser de proximitat al ciutadà, crec que l'ús intensiu que fan de la motocicleta els impedeix de desenvolupar la tasca per la qual han estat contractats. De fet, sempre els veig circulant, amunt i avall, però mai aturats a la via pública ajudant al ciutadà. Aturar-los, quan van en moto, resulta una tasca gairebe impossible, i caminant es poden veure moltes més coses que no pas anant en moto, com ara moltes de les aportacions que fan els ciutadans des de la 'Bústia del Ciutadà'. A més, resultaria més econòmic i ecològic per l'Ajuntament i, de retruc, per tots els ciutadans de Vic. A més, hom tindria la sensació de que hi son, no com ara, que només els veus passar. Resposta\nEstem d'acord amb aquestes apreciacions. S'incrementarà la vigilància de proximitat i policia de barri. Aquest és un dels objectius de la nova Oficina Municipal del Remei.\n451 2007/11/06 2007/11/14 C/Canigó: fa mesos que hi ha un cotxe abandonat al carrer però no s'ha retirat, es possible retirar-lo? Som molts veins i al carrer hi ha problemes d'estacionament, retirar-lo ens benificiaria a tots. També voldria dir que no funcionen les palanques dels cubells de les basures la qual cosa fa que no s'aixequi correctament i no es puguin tirar la brosa. Es possible canviar-ho? Resposta\nUn cotxe abandonat al carrer no el podem treure així com així. Volem dir que primer hi ha d'haver una denúncia a la Guàrdia Urbana o bé que ells mateixos el vegin. Un cop localitzat el cotxe abandonat, la Guàrdia Urbana enganxa un adhesiu de color vermell al vidre del cotxe. Si passat 1 mes, el propietari no l'ha retirat, la Guàrdia Urbana ha d'iniciar un altre requeriment al jutjat i en uns quinze o vint dies el poden retitrar amb la grua. Hem passat avís a la Guàrdia Urbana per a que verifiquin si tenen o no detectat aquest vehicle.\nEls contenidors ja estan reparats.\n450 2007/11/06 2007/12/05 C/ Pare Huix amb Ronda Ausetans: Els contenidors que estan fora de la zona pintada justament tapen la visibilitat als cotxes que volen entrar a la Ronda Ausetans amb el perill que si estàs justament travessant aquesta via pots acabar atropellat o més perillós encara, si vas amb un nadó amb cotxet doncs, pot ser l'infant el que en rebi les conseqüències. Suposo que no és aixó el que voleu oi?, espero resposta aviat en forma de pintada del pas de vianants.\n449 2007/11/05 2008/04/08 Sant Llàtzer: hem detectat algunes mancances ens falten papereres a tot el barri (després de demanar-les, se n'han posat 4 o 5 al carrer principal); falten bancs o similars a la zona interior per seure; hi ha unes bigues de pedra a la zona central (una mena de pont) que estan trencades i hi passa un peu d'un nen/a; no hi ha enllumenat exterior a tota la zona interior ajardinada; es fan curses de motos 'trucades' pel carrer principal, amb el corresponent soroll; els passos o sortides entre els carrers secundaris i la zona ajardinada estan en mal estat; al parc infantil estem pendents d'entrega d'una proposta d'ampliació i millora, ja que alguns jocs no són aptes per nens petits; no hi ha cap senyalització de prohibició d'entrar els gossos a les zones ajardinades (Sant Llàtzer és el cagader municipal de tots els gossos). Resposta\n448 2007/11/05 2007/11/07 Estic d'acord amb alguns dels que escriuen aquí , que ja és molt que els hagiu posat l'escrit, doncs jo també he escrit varies suggerències i demandes i no se m'han posat. També dir que el que cansarà d'aquesta bústia és la poca resposta que té, i no si son més o menys llargues les preguntes, com dieu. Parleu de prioritats en qüestió de seguretat; però jo vaig posar una vegada que s'havia fet mal una nena amb el pal d'una línia d'autobús a l'escorial (Això abans de l'estiu) i encara no s'ha arrenjat. Es segueixen fent mal i de moment és menor, suposu que s'arrenjarà quan el mal sigui major, com tot!!!! Ara es tracta de veure si escriviu aixó, perquè últimament no escriviu res del que escric, ni el que no és crític. Resposta\nLamentem que hi hagi autors de missatges que amagats en l'anonimat (no fan constar ni nom, ni cap telèfon o correu electrònic per poder-nos.hi possar en contacte) no fan honor a la veritat. Des de la bústia del ciutadà s'han publicat tots els missatges rebuts a excepció dels repetitius (cas del Parc Somoto amb més de 15 missatges sobre el mateix assumpte) o dels insultants a persones o entitats. NO ENS HEM AMAGAT DE RES. NO TENIM RES PER AMAGAR.\nLa suggerència que es comenta del pal de l'estació d'autobús de l'Escorial, es la ref. 124 del 28 d'agost, on deiem que ens possaevm en contacte amb la concessionària per fax. El 6 de setembre, d'acord amb l'empresa, l'Ajuntament va solucinar el desperfecte i el va facturar a l'empresa. Per tant NO ÉS CERT QUE NO ES SOLUCIONÉS.\nPodria donar-se que avui, dos mesos mes tard, torni estar trencat per algun acte d'incivisme. Ho farem verificar de nou.\n447 2007/11/05 2007/11/09 Vic Sud: primer de tot m'agradaria felicitar per el servei de la bústia del ciutadà. Vull agrair, també per totes les millores que s'està fent a la zona vic sud, plaça osona- serra santferm, en aquesta zona es molt convenient que es continuin fent obres perque convé moltíssim i espero que una part important dels pressupostos s'hi inverteixin, ja que fins ara hem estat molt abandonats, i Vic és quelcom més el centre, la universitat o el mil.lenari i es urgentíssim arreglar el carrer cami antic de taradell, és estret de doble direcció sense enllumenat públic ple de forats i en hores puntes es un autèntic caus. Resposta\nAgraïts pel teu reconeixement.\nA la zona sud s'hi farant fortes inversions durant aquest propers tres anys. El Pla de Barris està sent un bon dinamitzador.\nEl Camí Antic de Taradell està essent motiu d'estudi actualment i probablement podria passar a ser d'una sola direcció, la qual cosa solucionaria molts dels problemes actuals, però hem de veure si en crearia de nous.\n446 2007/11/05 2007/11/09 La Central: aquesta setmana m'en dono vergonya de ser de Vic. Estava contenta per la inauguració, veia opcions de destinar un espai per als nens i com sempre, l'ajuntament de Vic ho ha espatllat tot. El diumenge, anem amb els meus fills a veure les titelles, i quina sorpresa havien de pagar 5 eur per cap, incluit els nens petits de 5 anys. almenys podieu haver fet que la primera setmana fos gratuït, o com a mínim per als nens i nenes. És indignant que sempre haguem de pagar impostos perqué vingui la gent de fora a disfrutar del mercat de la musica viva que no hi ha res per als mes petits; una vergonya que vinguin els de fora per disfrutar del mercat del ram sense que hi hagi res per als mes petits gratuitament. els de vic sempre ens toca pagar i no tenim mai cap compensació, almenys per als mes petits. Avui m'en dono vergonya de ser de Vic. Resposta\nEl dia de la inauguració de la central tot, excepte la botifarrada, va ser gratuït i hi havia un taller per nens i nenes. El que val 5 euros són els espectacles del Festival de Titelles. Això forma part de la programació teatral de la ciutat i és sempre pagant igual que ho són els concerts i les obres de teatre.\nTantmateix, el cost per espectador és de 9,07 euros i se'n fa pagar 5, assumint l'ajuntament 4,07 euros per persona. Sí que és cert que fins ara Vic no tenia un programació permanent per nens i nenes i això és el que posarem en funcionament, però ho farem com a programació estable teatral i, per tant, igual que les altres representacions teatrals, les adreçades a adults, ho seran pagant. Vetllarem perquè siguin més barates ja que s'hi va en família. Però cal una política de preus que sigui coherent.\n445 2007/11/05 2007/11/30 Parc de Somoto: Que passa amb el parc?, No s'hi farà res?. Segons les últimes observacions del 4 d'octubre i després de varis escrits de diferents veins del barri, abans d'acabar l'octubre s'havia de fer alguna cosa!! Ens enrecordem encara que no us ho sembli!!! Penseu que si passa el temps ho deixerem estar??? Suposu que per això serveix aquesta bústia, per entretenir al personal !!!! Al final ens en cansarem i tot haurà quedat en un no res!!! i això que hi teniem esperances al començament! però bé, era massa bó pensar que funcionaria!!!, m'havia fet ilusions. Resposta\na 30/11/07 diem: és dificil fer les coses a gust de tothom, hem possat la cistella on millor s'ha cregut escoltant a veins i intentant evitar sorolls quan el jovent hi jugui, per això està apartada de les finestres. Si ens feu arribar un acrod global dels veins, no hi haurà cap inconvenient en possar-la on acordeu tots vosaltres.\na 29/11/07 un anònim ens diu: No sé a quina hora veniu a veure a la gent; però els veins que hem parlat només algú us ha vist a les 8 del mati quan l'heu vingut a posar. A aquesta hora alguns ja som a treballar i d'altres esmorzant amb la canalla per anar al cole. Ja miraré si tinc temps de demanar les signatures als veins, com demaneu. Però us faig una pregunta. De veritat creieu que la cistella està ben psoada, davant d'una sorrera i al mig del lloc on gent gran i nens... s'hi seuen a l'estiu? La pilota pot caure'ls a sobre i no s'hi asseurà ningú!!! A més la sorrera no deixa lloc per jugar!!!! Entenc que vulgueu les signatures, ja he dit que intentaré si tinc temps d'aconseguir-les; però enteneu també vosaltres que no és el lloc adequat. Intenteu posau-se per un moment en el lloc d'algú que vol jugar, podeu??? Sento seguir en l'anonimat perquè parlo en nom d'uns quants veins i em sap greu que aixó us pugui molestar. A mi m'ha molestat la resposta!!! ho sento. Si al final la cistella queda així, que hi jugui qui ha dit que la vol allà!!!\na 6/11/07: Qui fa coses, busca recursos. Qui no, busca excuses.\nNosaltres no busquem excuses.\nLa cistella de basquet està comprada, però no ens la lliuraran fins el 16 de novembre. Esperàvem tenir-la abans de comunicar-ho publicament, però la insistència vostre ens ho fa dir ja ara. Esperem no ens fallarà el proveïdor.\nHaguessim volgut comunicar-ho als diferents autors dels diversos e-mails del veins del Parc de Somoto, però cap d'ells va deixar dades de contacte, ni telèfon ni correu electrònic. Tots eren anonims o genèrics (un veí de Vic, un ciutadà,...)\nÉs cert que alguns e-mails recorrents no s'han publicat, ja que el ciutadà i nosaltres ja estavem asabentats del suggeriment i ja s'hi treballava i no calien 15 e-mails amb el mateix contingut. Recordem que la bústia no pretén ser un forum, sinó recollir suggeriment i/o mancances.\n444 2007/11/05 2008/01/28 C/Miramarges-(part del darrera de la Universitat) Fa molts anys que es va urbanitzar i encarra hi ha forats per plantar-hi arbres que no s'han arribat a plantar mai. És`perillós per a tothom i en especial per a la gent gran i els nens ja que n'hi ha bastants forats molt fondos. El marge està molt deixat ple d'herbes i brúticia i tot això fa que la vorera quedi reduïda tant pels vianants com pels cotxets o cadires de rodes. Ja que la zona va quedar molt bonica i és per on Vic està creixent més val la pena que entre tots es conservi bé. Resposta\na 23 de novembre 2007: En aquesta zona molts dels escocells tenen roca i pedra a poca profunditat i per aixó no s'hi poden plantar arbres, no viurien. El que cal es patar-ne alguns.\na 28 de gener 2008: escocells tapats.\n443 2007/11/05 2007/11/06 PAS DE VIANANT ELEVAT: D'acord amb la resposta al missatge 430 els resultats dels temes de vianants elevats no són per 'tirar coets'. Em sembla bé que no voleu convertir Vic en unes montanyes russes per als cotxes, però em semblaria millor que deixi de convertir-se en una cursa d'obstacles i de risc per als vianants, en especial la població infantil que va a les escoles. Resposta\nL'actual consistori preten suavitzar la circulació amb vehicle per la ciutat i potenciar la seguretat i tranquilitat dels vianants.\n442 2007/11/04 2007/12/21 C/Narcís Monturiol: soc una nena de 10 anys i voldria dir-vos que hi han dues faroles que no van des de dijous i algunes rajoles de la vorera estan trencades i quan plou les trepitjo i m'esquitxo. Agrairia que ho arreglessiu. Resposta\nEnllumenat reslolt des del 5 de novembre. Les rajoles està previst per la propera setmana.\na 21/12 tota la vorera revisada i solucionats els petits problems.\n441 2007/11/04 2007/11/09 Recollida selectiva d'escombraries: Crec s'hauria d'informar novament del que s'ha de llençar a cada contenidor. Quan es varen repartir els 'cocis' per fer la selecció ja es va donar un full on s'explicava el que calia ficar a cadascun, però crec que hi ha molta gent que no ho fa bé. Resposta\nS'ha iniciat una campanya d'utilització de la deixalleria mòbil i de sensibilització per al reciclatge. El dimarts, 6 de novembre, va ser el primer dia de la deixalleria mòbil i va ser tot un èxit de visites i de recollida.\nDurant el primer trimestre de l'any vinent, està previst i dissenyada una nova campanya de sensibilització de la recollida selectiva, però en breu, abans de festes, es durà a terme una campanya als comerços.\n440 2007/11/03 2007/11/03 Hola! el meu comentari va en una la línea crítica perqué crec que aquest servei de la bústia del ciutadà no s'està gestionant massa bé. En primer lloc és un servei molt lent i sense resposta. Però el que trobo més sorprenent és que es censurin parts dels textos enviats pels ciutadants. El dia 29-10-07 vaig enviar un text, el qual s'ha publicat en part, que demanava quin tipus d'actuació es durà a terme durant aquesta legislatura al barri del Remei, doncs en la passada legislatura en el projecte de pla de barris, un dels equpaments que es va dur a terme va ser la construcció del parc de l'horta de la Sínia, (continua a la ref. 439) Resposta\nLa bústia del ciutadà, no pretén ser un forum d'opinió, sinó un espai on denunciar petites, o no tant petites, mancances o deficiències o, també, un espai on deixar-hi suggeriments o idees.\nSón tantes les aportacions dels ciutadans que, necessàriamnet, hem de prioritzar la resolució i resposta. Òbviamnet començant per les que puguin afectar a la seguretat. Ara qüestiones una entrada del 29-10-07, avui estem a 3-11-07.\nNo pretenem censurar cap text que compleixi els mínims requeriments cívics. La longuitud de molts dels textos que rebem ens obliguen a sintetitzar. Com exemple la vostra entrada, tractada en tota la seva extensió, s'ha hagut de tractar com a dues entardes diferents, ja que el missatge és massa llarg pel software que vàrem dissenyar. (continua la resposta a la ref. 439).\n439 2007/11/03 2007/11/03 (continuació de la ref. 440) el qual va tenir un cost de aprop de 500mil Euros i tal i com vaig expressar en el meu últim text aquest parc és un NYAP, una justificació per invertir una partida de diners otorgada al pla de barris. Personalment crec que vaig intentar deixar ben clar que no culpo l'actual equip de govern de la creació d'aquest parc però el que trobo del tot inadmissible és que no sens permeti als ciutadants expressar la nostra opinió. Desitjant que aquest cop aquest text sigui publicat integrament donat que no hi ha cap manca de respecte vers a cap persona, m'acomiado atentament i els encoratjo a realitzar una bona gestió d'aquest servei doncs crec que potser un gran pas per conectar amb els ciutadants. Resposta\n(continuació de la ref. 440) La teva opinió del Parc de l'Horta de la Sínia, molt respectable per cert, no deixa de ser una opinió i per això al sintetitzar el teu anterior missatge (que no deu ser del 29-10-07) la vàrem ometre per deixar cabuda a les preguntes i suggeriments que ens hi deixaves.\nDe ben segur que els suggeriments i preguntes que ens feies, s'han passat al departament oportú i, tant aviat com tinguem la resposta us la farem saber.\nSovint ens trobem que els e-mails més crítics no tenen adreça electrònica on adreçar-nos o número de telèfon on dirigir-nos, per comentar el que fa el cas.\nEstigués convençut que hi haurà resposta a totes i cadascuna de les entrades a la bústia del ciutadà i que, necessàriament, continuarem sintetitzant per evitar longituts com les d'aquestes dues referències 439 i 440, si totes fossin igual, el ciutadà acabaria per no llegir-les.\n438 2007/11/03 2007/11/03 Paissos Catalans: M'agradaria saber si l'enllumenat públic del nou tram de circumval·lació fins a la serra Senferm és provisional o no, perquè si realment no és provisional em sembla vergonyós la instal·lació d'aquest tipus de faroles que al meu parer són prehistòriques. Resposta\nEfectivament, tant l'enllumenat com les voreres d'aquesta zona són provissionals. A ambdues bandes de la calçada hi ha previst plans d'urbanització de particulars i en el moment d'executar-se els hi pertocarà als propietaris la construcció i adeqüació de l'enllumnetat, voreres, clavegueram i altres serveis.\nDes de l'Ajuntament i donada la proximitat de l'escola, hem cregut adient adeqüar, ni que fós provissionalment, la zona per als vianants.\n437 2007/11/02 2007/11/09 La Central: jo em felicitava pel nou centre cívic de la Central ; però ja no sé que pensar, si el dia de la inaguració ja no ens deixa estar tranquils a casa el concert que hi fan. Que passarà els altres dies?. Quin tipus d'insonorització té el local o no en té cap? Es que l'ajuntament no ha de complir les normes sobre acústica i sorolls?. És que els veins de la Ronda de Camprodón no en tenim prou amb els sorolls del trànsit i ara hi afegiu un altre motiu de destorb? Resposta\nLamentem les molèsties i demanem disculpes a tots els veïns atès que en ser el primer dia, i un dia de celebració molt especial per a Vic, hi va haver una certa (però controlada) permissivitat respecte als horaris d'activitats nocturnes i, d'altra banda, una dificultat tècnica en el funcionament de la calefacció va fer que s'haguéssin d'obrir les portes del recinte una bona estona, provocant una molèstia acústica no prevista.\nVal a dir, però, que en totes les activitats que es programaran a la Central, tant des de l'Ajuntament com des de l'entitat Embat, que serà l'encarregada de gestionar el funcionament de l'espai, hi ha la consigna de respectar la tranquilitat dels veïns i de tenir especial cura tant en els horaris com en les molèsties acústiques o de qualsevol tipus que puguin produïr. No és un espai pensant per activitats nocturnes, malgrat que en certes ocasions s'hi poguin celebrar.\n436 2007/11/02 2007/11/02 Estan de festa?. Desde el 24 no han actualitzat res, o falla el sistema o fallen vostès?. Esperem que ho expliquin. Resposta\nNo, no estem de festa. El sistema informàtic, d'ençà la darrera modificació de fa 3 o 4 setmanes, no ha donat cap més problema.\nMalgrat que hem de prioritzar, no és del tot correcte la afirmació que des de el dia 24 no hem actualitzat res, ja que, per exemple el dia 25 a les 9:00 s'actualitzava la ref. 412, a les 9:55 la ref. 410, a les 20:45 la ref. 409, a les 20:23 la ref. 399.\nDonat l'intères que desperta la bústia, procurarem augmentar la freqüència de refresc d'informació. Però, el no refrescar la informació, no vol dir que no s'estiguin duent a terme els suggeriments de la bústia del ciutadà. Gràcies per l'intères.\n435 2007/11/01 2007/11/09 La pàgina on es dóna la informació d'urbanisme no funciona amb el navegador Firefox ( si que ho fa amb l'Internet Explorer). Seria possible que també funcionés amb altres navegadors? Està previst solucionar-ho? En quins terminis? Resposta\nMalauradament, de moment, no funciona amb el Firefox, si amb Internet Explorer com ja bé es sap. En l'actualitat l'ajuntament ha encarregat un nou disseny i prestacions de la nostre pàgina web i dels serveis que d'ella en penjen, esperem poder oferir aquest nou servei dintre d'uns dos mesos aproximadament.\n434 2007/11/01 2008/01/15 Horta de Sant Josep: agrairía una solució definitiva pels cotxes que aparquen al carrer ja que està prohibit i no deixen circular en normalitat als veïns. Es podrien instal·lar pilones?. Resposta\nS'ha observat detingudament i no es veu idòni la col·locació de pilones. La Guàrdia Urbana en farà un seguiment.\n433 2007/11/01 2007/12/28 C/Manlleu: tal com expressava la comunicació nº 346, la circulació en doble fila a partir del C/Jaume I posa en perill el trànsit dels vianants per les voreres, i la seguretat dels propis vehicles; per tant, proposo una solució atrevida: 1) fer la circulació en una sola fila, de forma que a la Rda.Camprodon sols es pugui seguir recte o girar a la dreta, i es prohibeixi el gir a l'esquerra; 2) tot el trànsit en direcció a la Plaça Mil·lenari venint del C/Manlleu i del C/Jaume I seguiria pel C/Jaume I i, d'acord amb la meva anterior proposta nº 136, tombaria a la dreta per la Pl.Mastrot i pujaria pel C/Pare Coll, autoritzant-se la circulació en doble sentit en el tram fins a la Rda.Camprodon; 3) instal·lar un semàfor a la cruïlla C/Manlleu amb C/Jaume I, coordinat amb l'actual semàfor del C/Manlleu-Rda.Camprodon. Resposta\na 2/11: Sembla una bona proposta. Analitzarem els pros i contres. Gràcies.\n28/12 s'ha presentat al PUOSC i demanada la subvenció per remodelar el c/Manlleu i el c/Nou, deixant-los de prioritat invertida. Inici previst durant el 2008.\n432 2007/10/31 2007/12/05 C/Canigo: el tram que desemboca en el c/ Sant Jordi és força perillós. És un carrer de doble circulació, sense visibilitat i estret. A tot això, hem de sumar el fet que el paviment es troba molt deteriorat i hi ha un bon forat just al arribar al c/ Sant Jordi. Agrairiem, com a mínim, arreglar el paviment i millorar la senyalització horitzontal ja que circulen furgonetes i algun petit camió, fet que agreuja la perillositat d'aquesta zona. Resposta\n431 2007/10/31 2007/11/02 C/Pare Huix, Andreu Febrer, Passeig Generalitat, Pius XII: està essent habitual que molts cotxes i, sobretot, camions, no respectin les senyals vials, creuin el carrer ignorant tota prohibició. Estic acostumat a que en aquesta zona no es respectin les preferències de circulació, però avui ja ha set una autèntica gimcama. Es pot posar sol·lució o hem de deixar d'utilitzar aquesta via? Resposta\nHem passat nota i requeriment a la Guàrdia Urbana i al Regidor de Mobilitat. L'incivisme es una assignatura pendent per a molts.\n430 2007/10/31 2007/11/02 Pas zebra elevat: Ja heu comrpovat si el pas de vianants elevat de davant l'escola de la Sínia funciona?. Podrieu començar-ne a posar ja a davant les altres escoles NO? Resposta\nEls resultats són satisfactoris, però tampoc per "tirar coets".\nEn aquest dies s'estant construint unes unitats més, una unitat a la Crta. de la Guixa i una altre unitat doble al C/Bernat Calvó.\nHem de ser prudents i, mica en mica, anirem constrruïnt els passos elevats a mesura de resultats satisfactoris i seguint les prioritats marcades i procurant no convertir Vic en unes montanyes russes.\n429 2007/10/30 2007/12/28 C/Jaume I, a l'alçada de l'Hotel Ciutat de Vic: els cotxes corren molt, i no es paren en el pas de vianants que hi ha entre l'hotel i la botiga de la telefònica. Es estrany que no hi hagi hagut cap accident. Resposta\nEsperem que això reordenarà la circulació.\n« 100 elements anteriors 100 elements següents » 1 ... 139 140 141  143 144 145 ... 147


Col·labora amb nosaltres – Proideba\nEn la nostra intervenció també fem realitat altres valors com:\nTransparència en els objectius i la gestió dels recursos, basant-nos en la coherència i en la informació, tant a les administracions públiques com a privades i a la societat.\nQualitat. Apliquem uns criteris de qualitat que vénen definits per: l’anàlisi dels projectes educatius, amb objectius i indicadors clarament avaluables que donen resposta al perfil i a les necessitats reals dels nostres destinataris, una acció educativa planificada, eficàcia de la intervenció, òptima atenció als nostres destinataris; pels processos d’avaluació contínua i\nVoluntariat. Afavorim les lleres necessàries per a la participació i la implicació de persones sensibles a la realitat del món juvenil, especialment en situació de risc o exclusió social. Es contribueix al desenvolupament personal, social i professional de les persones voluntàries, i aquests, al seu torn, a l’enriquiment educatiu dels projectes en els quals participen. S’aposta per un voluntariat de qualitat, responsable i compromès amb els destinataris i amb la societat.\nTreball en xarxa. Considerem una necessitat la sinergia entre les nostres entitats entorn de les finalitats comunes de la nostra organització. El treball en xarxa augmenta la nostra capacitat d’interlocució amb institucions i altres entitats germanades entorn de la nostra missió, visió i valors; portant-nos a potenciar el nostre treball en favor dels més vulnerables de la nostra societat.


Llet Nostra dona 600 litres de llet i 220 postres làctics per a famílies vulnerables - Càritas\nHome >> Diem >> Notícies >> Llet Nostra dona 600 litres de llet i 220 postres làctics per a famílies vulnerables\nLlet Nostra dona 600 litres de llet i 220 postres làctics per a famílies vulnerables\nLa cooperativa Llet Nostra, una marca de llet provinent de 140 granges petites i mitjanes, ha fet una donació 600 litres de llet i 220 vasets de postres làctics per a famílies vulnerables, que ha estat entregada al Centre de Distribució d’Aliments de Càritas Diocesana de Girona a Palafrugell. Bona part dels ramaders de Llet Nostra a les comarques gironines es troben, precisament, al Baix Empordà, on també hi ha una de les seves seus. El ramader i president de Llet Nostra, Jordi Riembau, considera que és una obligació ajudar els qui ho necessiten: “Les 140 famílies ramaderes de Llet Nostra col·laborem amb les entitats amb allò que sabem fer millor, amb la llet de les nostres vaques. Un aliment nutricionalment molt complet que ajuda a mantenir una dieta equilibrada, especialment als nens i nenes.”\nL’equip del Centre de Distribució d’Aliments de la població va rebre Riembau i va ser present durant la donació, que permetrà millorar la resposta que l’entitat ofereix a les famílies vulnerables. Durant la crisi sanitària, Càritas ha gairebé triplicat el nombre de consultes de persones que necessiten ajuda per poder viure dignament i l’entitat espera que els propers mesos seran especialment durs per l’augment de persones que s’han quedat sense ingressos ni perspectives laborals. Per això, l’entitat fa una crida a través de la campanya #Càritasx3 per animar a les persones i empreses com Llet Nostra a mantenir el seu compromís amb les persones que més estan patint les conseqüències socials de la pandèmia.


2019, l’inici d’una nova partida a Tarragona | FET a TARRAGONA\nUpdated: 30 de desembre, 2019\nPau Ricomà, amb la vara d’alcalde, a les portes de l’ajuntament de Tarragona, el 15 de juny de 2019. Foto: Ricard Lahoz.\nSuperada la ressaca dels Jocs Mediterrànis i assumint el seu oblit com a principal llegat, Tarragona ha iniciat una nova partida aquest 2019 amb fitxes renovades. Canvi d’alcalde, d’arquebisbe, nou president del Port i nova presidenta de la Diputació, amb una dona al capdavant. Noemí Llauradó ha estat l’última en incorporar-se a un elenc femení que afortunadament guanya pes i poder a la ciutat. Em refereixo a la primera rectora de la Universitat Rovira i Virgili, Maria José Figueras; la primera directora del Museu Nacional Arqueològic de Tarragona, Mònica Borrell o la primera presidenta de la Cambra de Comerç, Laura Roigé.\nAny de canvis: Nou alcalde, nou arquesbisbe, nou president del Port i nova presidenta de la Diputació\nL’any 2019 va començar amb el desafortunat “un mal moment el pot tenir tothom” de Jaume Pujol. Van aflorar diversos casos de sacerdots abusadors de menors i va quedar palès una més que qüestionable gestió per part de l’Arquebisbat de Tarragona. No en va, més tard, el Seguici Popular va acordar no acompanyar l’entrada del nou arquebisbe, Joan Planellas, a la ciutat.\nMilers de persones van participar en nombroses manifestacions posteriors a la sentència del Procés. Imatge captada al carrer Estanislau Figueras, el 14 d’octubre. Foto: David Oliete.\nAquest any també ha estat, o millor, ha tornat a ser un any de manifestacions. La primera gran concentració va ser la del 21 de febrer per la vaga general amb la què, a les portes del Judici per l’1-O, es denunciava la vulneració de drets democràtics. El mes d’octubre el carrer va tornar a bullir com mai i a centrar tota l’atenció, i les nits posteriors a la sentència del Procés van estar plenes de tensió i aldarulls.\nAny de manifestacions multitudinàries: contra la sentència del Procés i pels drets de les dones\nPer altres qüestions, com la vaga feminista del 8M, els carrers s’han tornat a omplir i, com és de rigor quan toquen eleccions municipals, durant la primavera la ciutat va tenir alguna estrena, com la del passeig del Miracle (finançada pel Port) i van ploure anuncis i promeses, com la de les obres del nou hospital Joan XXIII o el projecte per convertir la Tabacalera en un gran centre cultural, cosa que implicava desballestar un dels símbols, potser l’únic, de la Smart City: el Jardí Vertical.\nEls tarragonins han gaudit del nou passeig marítim, finançat pel Port. Foto: Ricard Lahoz.\nPerò en aquella nit electoral del 26 de maig, després d’una campanya polaritzada pel 155, la partida va quedar ben oberta. Que el fins llavors alcalde, Josep Fèlix Ballesteros, guanyés en vots però empatés en regidors amb l’ERC de Pau Ricomà, feia possible un canvi de govern a la plaça de la Font. Seria un pacte inaudit a Tarragona, on les aliances municipals han respost més a mantenir l’estructura i assegurar el continuisme. Segellar-lo va ser tota una declaració d’intencions: les coses es poden fer i poden ser d’una altra manera. L’aprovació dels pressupostos, encara que per la mínima abans de Nadal, ha estat un primer pas.\nEl pacte de govern entre Esquerra i els ‘comuns’ va ser tota una declaració d’intencions contra el continuisme\nAcaba un any en què la campanya de Cel Net ha fet forat fins el punt que el govern municipal ha reservat al pressupost municipal 200.000 euros per encarregar el seu propi estudi de qualitat de l’aire. Un any en què la partida comercial s’ha guanyat al Parc Central i a les Gavarres en detriment del centre urbà. Un any en què ha quedat patent una millorable gestió i aposta pel patrimoni històric. Un any en què, definitivament, es passa pàgina a més d’una dècada de govern socialista i de fallides pretensions olímpiques retrobant-se amb una essència tarragonina: la d’Eduard Boada i els seus entrepans.


Diputació de Castelló | El dimarts 24 de maig arranca el Congrés organitzat per la Diputació de Castelló en el seu bicentenari sobre la història i el futur de les institucions provincials\nEl tret d'eixida serà la presentació d'un llibre sobre els orígens de la Diputació de Castelló, dels professors Manuel Chust i José Antonio Pérez Juan\nDimarts que ve començarà el Congrés organitzat per la Diputació de Castelló amb motiu del seu bicentenari, amb el qual es pretén «fer un repàs sobre el naixement de les diputacions, el seu paper al llarg de la història i el futur de les institucions provincials en l'actual estructura territorial de l'Estat». Són paraules del president José Martí, qui ha explicat que l'inici es produirà en la vesprada del dimarts 24 de maig amb la presentació del llibre ‘Ajuntament d'Ajuntaments. Els orígens de la Diputació de Provincial de Castelló. 1812-1823’, de Manuel Chust i José Antonio Pérez Juan. Serà en el Saló de Recepcions del Palau de les Aules on tots dos estaran acompanyats pel mateix president Martí i la rectora de la Unviversitat Jaume I, Eva Alcón.\nSerà el saló «de les grans ocasions» de la Diputació el que aculla el desenvolupament d'aquesta gran esdeveniment cultural que es desenvoluparà entre el 24 i el 27 de maig, i comptarà amb la participació de la diputada nacional i exvicepresidenta del Govern d'Espanya, Carmen Calvo. També prendran part el director general de l'Administració Local de la Generalitat, Toni Such; el coordinador de Partenalia, Nicolás Reynés; la rectora de la Universitat Jaume I, Eva Alcón, així com experts de les universitats de València, Saragossa, Granada, Jaume I de Castelló i de centres universitaris de Mèxic.\nEl dimecres 25 de maig hi haurà doble sessió, al matí, el debat ‘Fa 200 anys. Els orígens de l'Estat Nació en tots dos hemisferis: províncies i diputacions en el Trienni Liberal’, que comptarà amb Carmen García Moreno, de la Universitat de València, i Pedro Rújula, de la Universitat de Saragossa.\nJa a la vesprada, s'abordarà l'evolució històrica d'altres diputacions a Mèxic, amb la participació telemàtica de Mariana Terán, de la Universitat Autònoma de Zacatecas, i Graciela Bernal, de la Universitat de Guanajuato.\nEl dijous 26 de maig, sota el lema ‘Del passat al present: diputacions i governs intermedis’, serà el torn d'Antonio Such, director general d'Administració Local de la Generalitat, qui impartirà la xarra ‘Diputacions i ajuntaments hui a la Comunitat Valenciana’. També està prevista la presència de Nicolás Reynés, coordinador de *Partenalia i delegat de la Confederació Europea de Poders Locals Intermedis (Cepli), que parlarà de ‘El paper dels poders locals intermedis a la UE’.\nEl congrés acabarà el divendres 27 de maig amb una anàlisi sobre l'encaix constitucional i nous reptes de les diputacions. Així, Manuel Zafra, de la Universitat de Granada, parlarà de ‘La intermunicipalitat com a garant de l'autonomia municipal’ i l'exvicepresidenta del Govern d'Espanya i diputada en el Congrés, reflexionarà sobre ‘Les diputacions en l'estructura territorial de l'Estat’.\nLa clausura del Congrés serà a càrrec del president de la institució provincial José Martí.


Gasthof Martinihof Latschach Ober Dem Faakersee Àustria - Ofertes d'hotels amb els MILLORS DESCOMPTES EN LÍNIA\nUntergreuth 1, Latschach Ober Dem Faakersee, Latschach Ober Dem Faakersee, Àustria, 9582 - Veure al mapa\nTant si es tracta d'un viatge de plaer com si és de negocis, Gasthof Martinihof és una elecció d'allotjament magnífica quan visiten Latschach Ober Dem Faakersee. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Gasthof Martinihof asseguren una estada plaentera als seus clients. L'hotel ofereix express check-in/check-out, servei d'habitacions, habitació familiar, instal.lacions de barbacoa, restaurant per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent parc infantil, ping pong, jardí. Descobreixi una encantadora mescla de servei profesional i ampla gama de característiques a Gasthof Martinihof.\nTots els tipus de viatgers (53) Parelles (24) Viatgers en solitari (7) Famílies amb infants petits (16) Famílies amb infants grans (2) Grups (4)


Sigmar Polke - Viquipèdia, l'enciclopèdia lliure\nSigmar Polke (dreta) amb el seu amic Dieter Frowein-Lyasso\n13 febrer 1941\n10 juny 2010 (69 anys)\nfotògraf, artista d'instal·lacions, artista gràfic, dissenyador, pintor, escultor, gravador\nCapitalist realism (en) , social-artistic project (en) , natura morta, art figuratiu i art abstracte\nDavid Zwirner Gallery (en) , Artists Rights Society i Galeria Skarstedt\nAnna Polke (en)\nWilfrid Polke i Johannes Polke\n(1994) Premi Erasmus\nPolke va néixer a Oels a la Baixa Silèsia. Va emigrar amb la seva família a Alemanya Occidental l'any 1953, viatjant primerament cap a Berlín Oest i després cap a Düsseldorf. Va treballar com a aprenent de pintura sobre cristall en un taller de Kaiserwerth (Düsseldorf). Des del 1961 fins al 1976 va estudiar a l'Acadèmia d'Art de Düsseldorf, on Karl Otto Götz, Gerhard Hoehme i Beuys varen ser els seus professors.\nEl 1963 funda, amb Richter i Lueg, el Kapitalistischen Realismus (Realisme Capitalista), una tendència pictòrica dins del pop art. Era un anti-estil d'art que s'apropiava del llenguatge de la publicitat. Aquest títol es relaciona amb el realisme socialista, en aquells temps la doctrina artística oficial de la Unió Soviètica. Tracta d'una forma irònica la doctrina artística del capitalisme occidental, lligada a la societat de consum.\nLes seves obres són el reflex amb ironia de la manipulació dels mitjans de comunicació. Fa servir elements de la pintura moderna però també d'altres de la cultura de massa, com ara el Kitsch o de la publicitat. Ha realitzat quadres en què, amb un tractament espacial, canvien de color al reaccionar davant la contaminació mediambiental. A partir de 1965 va fer variacions d'obres clàssiques d'autors com ara Dürer o Kandinsky, imitacions d'obres povera i conceptuals. Del 1991 és la data de la seva sèrie Neue Bilder (Noves Imatges).\nL'element anarquista de l'obra de Polke naix en gran manera degut a l'enfocament mercurial. La seva irreverència cap a les tècniques pictòriques tradicionals i els seus materials i la seva falta de lleialtat envers cap mena de forma de representació ha contribuït a la seva reputació, actualment respectada, en tant que revolucionari visual. Paganini, una expressió de “la dificultat d'exorcitzar els dimonis del nazisme” -on s'ha d'observar les esvàstiques amagades- és una obra típica de la tendència de Poke a acumular una sèrie de mitjans diferents dins del mateix full.\nPolke va embarcar-se en una sèrie de viatges per tot el món al llarg dels anys 70, fent fotografies a Pakistan, París, Nova York, Afganistan i Brasil. Ha sigut professor a l'Escola de Belles Arts d'Hamburg el 1970-1971 i des del 1977 fins al 1991). Va exercir en la documenta de Kassel V-VII (1972-1982). El 1987 va establir-se a Colònia, on es va quedar treballant fins a la seva mort el 2010 degut a complicacions derivades d'un càncer.\nPremis més rellevantsModifica\n1982: Premi Will Grohmann\n1984: Premi Kurt Schwitters\n1986: Premiat amb el «Lleó d'Or» a la XLII Bienal de Venècia\n1987: Premi Lichtwark d'Hamburg\n1988: Premi de l'Estat de Baden-Württemberg\n1994: Premi Erasmus a Amsterdam\n2002: Praemium Imperiale de Pintura, de l'Associació d'Art del Japó\nA Wikimedia Commons hi ha contingut multimèdia relatiu a: Sigmar Polke\nBiografia a Los maestros de la pintura occidental, Taschen, 2005, ISBN 3-8228-4744-5\nhttp://masdearte.com/item_artistas.cfm?noticiaid=5450 Arxivat 2006-11-12 a Wayback Machine.\nObtingut de «https://ca.wikipedia.org/w/index.php?title=Sigmar_Polke&oldid=27294346»\nDarrera modificació: 24 maig 2021 a les 23:10\nLa pàgina va ser modificada per darrera vegada el 24 maig 2021 a les 23:10.


Ocupar l'atac en excés facilita la defensa rival\nLa passivitat local convida el Barça a pujar amb molts homes i això els treu espai\nNATALIA ARROYO Actualitzada el 26/10/2011 00:00\nAcabar el partit amb deu córners a favor i prop d'una desena de xuts a porteria quan tot l'equip rival s'ha esperat tancat davant la seva pròpia àrea és una tasca dificilíssima i que té molt de mèrit. Molt. És cert que el Barça s'ha posat el llistó tan alt que tornar a veure com Messi es queda sense marcar, que el partit es desencalla a pilota aturada i que un cert neguit ronda la banqueta blaugrana tot i tenir més del 75% de la possessió perquè el marcador no és prou ampli, fa complicat valorar en la mesura justa una victòria com la que ahir es va aconseguir a Granada.\nSense profunditat ni espais\nVa ser un partit ensopit, lent i horitzontal. Però no perquè el Barça no busqués el gol ni jugués el duel de Lliga amb menys intensitat que altres partits, sinó perquè no era fàcil trobar espais per atacar l'espessa defensa del Granada. El Barça va acumular tants homes en posicions ofensives que va fer fàcil la resistència local. En la segona meitat, va intentar desocupar la frontal de l'àrea per no ser-hi tant, sinó aparèixer-hi, però seguia sense ser una missió senzilla.\nTancat en dues línies molt juntes de quatre homes, el bloc andalús va bascular al ritme de la pilota, reculant fins al punt de penal, ofegant els espais interiors dels blaugranes i cedint-li les ales perquè fossin Cuenca i Pedro els que busquessin desbordar. Quan van optar per desbordar i fer una centrada a l'àrea, no van trobar rematador i això els va limitar el ventall d'alternatives ofensives a alguna combinació interior o alguna diagonal en ruptura per rebre a l'espai.\nPerò ahir no hi havia espai per fer-ho perquè qualsevol passada en profunditat estava condemnada a morir per línia de fons. El Granada va bloquejar la connexió entre Cesc i Messi (l'argentí va perdre el 40% de les passades de l'equip) i va aconseguir limitar el camp de visió de Xavi, que, arribats a un moment crític de partit, va decidir -amb criteri- guardar la pilota i no arriscar. Com que era impossible avançar i el marcador ja era favorable gràcies a una falta magistralment executada per ell mateix, la missió va ser no perdre la pilota, conservar-la. Possessió per possessió.\nBusquets, el millor en atac\nLa passivitat local va exagerar la vocació ofensiva dels laterals blaugranes i va ser habitual veure Maxwell i Alves vivint a la mateixa altura que Xavi o Busquets, que avançava la seva posició durant la fase de creació. El mig centre va fer bé de pivot, va oxigenar els atacs per fer sortir la defensa del Granada. També va trencar línies amb bones conduccions i va coordinar els seus moviments als de Xavi i Cesc. Però la seva principal funció va ser permetre a l'equip multiplicar els fronts d'atac sense patir en defensa.\nDe seguida que es perdia la pilota, ell era l'encarregat de marcar la pressió per frenar el contraatac andalús i donar temps als dos laterals a recuperar les seves posicions defensives. El Granada va jugar a reaccionar, va regalar la pilota, va limitar-se a defensar-se a camp propi, però a la seva manera també va voler atacar i, en certs moments, va arribar a pujar amb sis o set futbolistes. Busquets va saber compensar els desajustos defensius després d'un mal atac i va permetre a Mascherano i Abidal viure tranquils.


Pila 2018-09-27 22:00:59 UTC #1904\nA mí també m'agrada dir les coses per el seu nom.\nÉs absurd posar-hi un altre nom, és fer el paper de l'estruç.\nNo s'en treu rés d'amagar-ho, no per això canviarà o desapareixerà la malaltia.\nI la vida ens fa ballar a vegades peçes que no venen gens de gust, però mirant sempre endevant, mai enrrere.\nI viure el present com si fós el darrer dia.\nxaf 2018-09-28 07:18:57 UTC #1905\nLes paraules com bé saps tenen molta força i conecten amb la part emocional de les persones... per bé i per mal.\nSer plenament conscient que tens un càncer és vital per actuar correctament per ajudar a superar-lo o portar-lo el milllor possible, però tampoc és necessari penjar-se un cartell lluminós al pit anunciant que tens un càncer, perquè et pots fer mal emocionalment parlant.\nNo som de pedra i la malaltia pesa i s´ha de portar molt temps.\nL´important per mi és que el malalt o malalta prengui conciència del que té per així fer tot el possible per ajudar i empenyer juntament amb els metges per superar-ho, però també és cert que és una malaltia de llarga durada. I llarga durada vol dir aixecar-se molts matins amb ella. Es una càrrega molt pesada que no s´ha de portar sol perque et pot enfonsar i a vegades també pot ser bo distreure´t, fer la teva vida cotidiana, oblidar que el tens.\nAls informes mèdics que rep la meva dona sempre parlen de neo (neoplàsia) de mama i la veritat és que quan ella els llegueix ho agraeix. Això no la fa amagar la realitat, n´es molt conscient. El càncer la saluda cada matí davant el mirall quan es veu sense cabells.\nPotser per entendre perquè busquem sinònims o maneres d´explicar les coses amb altres paraules ens podem imaginar una conversa amb una persona gorda i si tant ell o ella o els que s´hi comuniquen fan servir aquesta paraula o busquen altres paraules.\nJo amb la meva dona insisteixo molt amb l´aspecte de no sentir-se culpable per tenir la malaltia. Es comprensible no voler parlar amb tothom del que tens perque simplement potser tens un mal dia i no estas per conversers amb un veí o un pare de l´escola sobre la teva salut, però és important poder-ho explicar quan estas bé d´ànims perque no te n´has d´amagar, no has fet res dolent, simplement estàs malalta.\nPotser passa com amb moltes malalties mentals, estan estigmatizades i la gent no va dient que té ansientat o depressió. Màxim diem estic estressat, no em trobo bé, etc